Para outras páxinas con títulos homónimos véxase: O Barro.

**Santa Mariña do Barro** é unha parroquia que se localiza no centro do concello coruñés da Baña na comarca da Barcala. Segundo o IGE de 2016 tiña 116 habitantes (62 homes e 54 mulleres) distribuídos en 4 entidades de poboación, o que supón unha diminución en relación ao ano 1999 cando tiña 214 habitantes.

Historia
--------

Existe un grupo de cinco mámoas denominadas do Cotón Grande no lugar do Sino orixinarias do neolítico.

Na parroquia do Barro sitúase a montaña de Santa Mariña é unha montaña que segundo a tradición orienta os ventos e as choivas e que antigamente recibiu o nome de Cebreiro, Páramos ou O Barro. No seu cumio houbo ata finais do século XVII unha ermida na que se rendía culto a Santa Mariña, probablemente como resultado da cristianización de rituais ancestrais e de orixe druídico.

Esta capela foi derrubada no ano 1971 por orde do visitador, por mor da dificultade para manter economicamente o culto e tamén polas inmoralidades que se cometían nese lugar o día da romaría. A ermida foi substituída cunha cruz, hoxe inexistente, e os seus bens incorporados ás melloras da igrexa parroquial situada en O Barro de Arriba. Os poucos restos dos muros están esnaquizados e aínda se poden ver pedras labradas, e abundante tella.

Arquitectura popular
--------------------

### Fábrica de electricidade

Antes da inauguración da presa Barrié de la Maza había un pequeno salto de auga para a subministración de enerxía eléctrica, coñecido como a Fábrica de electricidade de Barbeira. Estaba instalada nunha pequena represa do río Nantón (rego de Faílde).

### Pazo de Leis

Tamén coñecido como Casa do Barro, trátase dunha edificación do século XVI que está composta por unha torre e un corpo acaroado. Os muros están feitos de cachotería e cadeirado de granito. Ten tellado a catro augas no corpo máis elevado e a dúas no inferior. O pazo conta cunha dobre escalinata con balaustradas de pedra e pertenceu ao Marquesado dos Leis. O pazo foi mercado e restaurado por unha familia non vinculada ao Marquesado dos Leis.

### Muíños

* no río Fervenza, de Alejandro García Recarey.
* no río dos Fernández, cargado a Antonio Bieito.
* no río Merman, cargado a José Gago.
* no río Merman, idem.

Festas
------

* 18 de xullo: Santa Mariña.
* 10 de agosto: Santa Margarida.
* 1º sábado de setembro: San Xosé.
* 1º domingo de setembro: San Roque.
* 1º fin de semana de setembro: Santísimo Sacramento.
* Último domingo de outubro: O Socorro.

Lugares e parroquias
--------------------

### Lugares do Barro

| Lugares da parroquia do Barro no concello da Baña (A Coruña) |  |
| --- | --- |
| O Barro de Abaixo | O Barro de Arriba | O Campo | Loncras | Montecelos | O Redollo | Santa Margarida | O Sino |

### Parroquias da Baña

| Galicia | Provincia da Coruña | Parroquias da Baña |  |
| --- | --- |
| A Baña (San Vicenzo) | Barcala (San Xoán) | O Barro (Santa Mariña) | Cabanas (San Miguel) | Corneira (San Cristovo) | A Ermida (San Salvador) | Fiopáns (San Pedro) | Lañas (Santa Baia) | Marcelle (Santa Cristina) | Ordoeste (Santa María) | A Riba (San Xoán) | San Cibrán de Barcala (San Cibrán) | Sanamede do Monte (San Mamede) | Suevos (San Mamede) | Troitosende (Santa María) |

Notas
-----

1. 1 2  DECRETO 189/2003, do 6 de febreiro, polo que se aproba o nomenclátor correspondente ás entidades de poboación da provincia da Coruña.
2. ↑  "PXOM A Baña".
3. 1 2  Rodríguez Troncoso, Amador. *Os albores de Feiraco*.
4. ↑  "Pazo de Leis". *Patrimonio Galego*. Consultado o 2016-06-02.

Véxase tamén
------------

### Outros artigos

* Lugares da Baña

|  |  |
| --- | --- |
| Control de autoridades | 
* Wd: Q12394194
* código INE: 15007040000

 |